На 8 септември съветските войски влизат в България. На следващия ден в страната е осъществен преврат, който докарва на власт Отечествения фронт, а страната обявява война на Германия. От 28 септември до 20 октомври 1944 г. Трети украински фронт в сътрудничество с Югославската народна освободителна армия и с помощта на българската армия провежда Белградската операция, в резултат на което е освободен Белград и по-голямата част от Сърбия.